Drágul a dízel
A gázolajért 2 forinttal többet kérnek a hét közepétől, a benzin ára nem változik.
Bruttó 2 forinttal emeli szerdán a gázolaj nagykereskedelmi árát a Mol,így átlagára 412 forint körül lesz. A benzin most nem drágul, 390 körül lehet továbbra is tankolni.

A múlt héten három alkalommal is csökkent az üzemanyagok ára, a benziné összesen 11 forinttal, a gázolajé 10 forinttal lett alacsonyabb.

A társaság február elejétől heti két alkalommal dönt az üzemanyagár-változásokról, így már nemcsak a hét első munkanapján, hanem a hét közepén is határoz az aktuális valutaárfolyam és a tőzsdei jegyzések alapján az árról.

A benzin ára tavaly április elején érte el csúcsát, akkor egy liter átlagosan 451 forintba került. A gázolaj literje 2012. január közepén volt a legdrágább, átlagosan 449 forint.
benzin